

***Universitetet i Bergen***

*Institutt for lingvistiske, litterære og estetiske studier*

EMNEKODE **ALLV 100**

 Høstsemester 2020

**Oppgavetittel**

Gjenganger-motivet i Ibsens *Gengangere*, sett i sammenheng med «retrospektive teknikken»

Kandidatnummer

150

**Stykkets bakgrunn og mottakelse**

Jeg skal skrive om Gjenganger-motivet i Ibsens *Gengangere*, og sette det i sammenheng med den «retrospektive teknikken» Ibsen tar i bruk. Innledningsvis vil jeg gjøre rede for stykkets bakgrunn og mottakelse, og [gi et kort handlingsreferat]. *Gjengangere* kom ut i 1881, og vakte enorm oppsikt både i norsk og europeisk åndsliv, og ble ikke satt opp på Europas hovedscener før ti år etter utgivelsen, og i Norge, så sent som i 1900. Stykket tematiserer en rekke kontroversielle temaer som syfilis, incest, utroskap og dobbeltmoral i det borgerlige ekteskapet, gjorde det til et av Ibsens mest omdiskuterte teaterstykke. Gjenganger e ble utgitt 2 år etter Et dukkehjem, og kan leses som en reaksjon på kritikken av dramaet. I motsetning til Nora i Et dukkehjem velger hovedperson Fru Alving å bli i et ulykkelig og destruktivt ekteskap (Ugland, 1999, s. 44). Stykket er både realistisk og naturalistisk, med tanke på dens virkelighetstroskap og deterministiske syn på arv og miljø.

**Handling**

Hele handlingen i Gjengangere foregår i ett og samme hus i en bygd på vestlandet, og strekker seg innenfor ett døgn. I huset bor enken Helene Alving sammen med tjenestepiken Regine. Sønnen kommer hjem etter mange år i Paris etter å ha livnært seg der som kunstmaler. Den foregitte grunnen til sin hjemkomst er å overvære åpningen av Kammerherre Alvings minne, et asyl for foreldreløse barn, mens den egentlige er at han er uhelbredelig syk. Pastoren Manders, fru Alving og hennes avdøde ektemanns nære ungdomsvenn, er også, etter mange år uten kontakt, kommet for å bistå som sakfører i forbindelse med asylet.

I løpet av noen få timer innhenter fortidens synder de dramatiske personenes forsøk på frigjøring i nåtiden. Blant annet tar fru Alving et oppgjør med pastor Manders som hun i sin tid elsket og ville forlate Kammerherre Alving for, men som tvang henne tilbake til ekteskapet. Hun anklager Manders for at han bare er opptatt av fasader og for at han sviktet kjærligheten. Videre forteller Osvald sin mor at han er syk og «åndelig nedbrudt, – ødelagt, – jeg kan aldrig komme til at arbejde mere!» (Ibsen, 2018, s. 92). Det viser seg at Osvald har arvet farens syfilis, en kjønnssykdom som de på den tiden trodde var arvelig. Osvald legger ut hva legen i Paris har fortalt at «fædrenes synder hjemsøges på børnene» (Ibsen, 2018, s. 94), altså at farens synder går i arv. Osvald håper og tror at Regines «livsglæde» kan hjelpe han mot sykdommen. Regine på sin side får etter hvert vite sannheten om at Kammerherre Alving er faren hennes, vil hun forlate stedet umiddelbart; hun kan heller ikke «gå her ude på landet og slide mig op for syge folk» (Ibsen, 2018, s. 129). Teaterstykke avslutter med at Osvald og fru Alvings samtaler om Osvalds dødshjelp, og Osvald får henne til å love å gi han morfin. Han utbryter “Mor, gi’ mig solen.”, og fru Alving utviser en indre kamp med seg selv hvorvidt hun skal avslutte sønnens dødskamp med morfin.

**Retrospektiv teknikk**

I det neste vil jeg redegjøre for hva som ligger i termen «retrospektiv teknikk». Retrospektiv teknikk er et dramatisk virkemiddel som Ibsen tok i bruk i flere av sine dramaer. Hellan og Wærp (2020) skriver at retrospektiv teknikk er når “nåtidige hendelser virvler opp fortidige gjerninger som i sin tur endrer alt innenfor det dramatiske nået” (s. 155). Gengangere brukes stadig som et eksempel på denne teknikken. Det medfører at handlingens plott, altså den sceniske framstillingen, og handlingens story, den episke framstillingen, forløper vidt forskjellig. I Gengangere foregår plottet kun innenfor ett døgn, og kun på ett og samme sted, mens den dramatiske fortiden nesten kontinuerlig rulles opp for karakterene, og leserne/seerne parallelt.

**Gjenganger-motivet sett i sammenheng med den retrospektive teknikken**

Når det gjelder Gjenganger-motivet så blir det brukt på forskjellige måter i Ibsens stykke, men gjennomgående knyttes begrepet til at «historien gjentar seg», eller at nesten alt fra nåtiden har sine paralleller i fortiden. “Gjengangere” understreker den biologiske arven fra forrige generasjon både når det gjelder sykdom og karakteriske familietrekk, og begrepet er også et uttrykk for at gamle borgerlige idealer holder seg levende (Ugland, 1999, s. 29-31).

Stykket starter med forberedelsene til den avdøde og respekterte «Kammerherre Alvings minne». Alle utenom Helene Alving, kammerherrens enke, lever i god tro om at dette var et eksemplarisk menneske. Men etter hvert som handlingen skrider frem, slår dette glansbildet sprekker. Gjennom karakterenes, og da især fru Alvings, erindringer, blir fortidens mørke opplyst. Et godt eksempel på når det retrospektive metoden brukes, er når fru Alving, etter å ha hørt ferdig på pastor Manders bebreidelser, forklarer ham hvordan tingene egentlig forholdt seg. Av hennes versjon fremgår det at hun tvert imot har etterlevd alle pastorens og det rådende kristne samfunnets moralske dogmer til punkt og prikke. Dette er ett av flere peripetier (avgjørende vendepunkt) i dramaet som utspiller seg gjennom fortidens avduking.

Fru Alvings motivasjon for å åpne barnehjemmet har vært at Osvald ikke «skulde ta’ nogetsomhelst i arv efter sin far». Derimot ser det ut til at Osvald har arvet flere av karaktertrekkene til sin avdøde far. Både far og sønn framstilles som livsglade og lidenskapelige, på godt og vondt.

Det er tre passasjer hvor ordet “gjengangere” blir nevnt stykket, introduseres alle gangene av fru Alving. Første gang det nevnes er i slutten av første akt, når fru Alving opplever et rystende déjà vu idet hun overhører gjennom dørsprekken inn til spisestuen at Osvald gjentar farens offensive tilnærmelser overfor deres tidligere og avdøde tjenestepike Johanne, som er Regines mor. Fru Alving uttrykker skrekkslagent: «Gengangere. Parret fra blomsterværelset - går igen» (Ibsen, 2018, s. 61). Den andre gangen det blir nevnt er når hun bebreider seg selv for å være “feig”, og forklarer det med at hun er “ræd og sky, fordi der sidder i mig noget af dette gengangeragtige, som jeg aldrig rigtig kan bli´ kvit” (Ibsen, 2018, s. 72).

Når pastoren ber henne spesifisere hva hun mener med “gengangeragtig”, resonnerer hun som følger:

Gengangeragtigt. Da jeg hørte Regine og Osvald derinde, var det som jeg så gengangere for mig. Men jeg tror næsten, vi er gengangere allesammen, pastor Manders. Det er ikke bare det, vi har arvet fra far og mor, som går igen i os. Det er alleslags gamle afdøde meninger og alskens gammel afdød tro og sligt noget. Det er ikke levende i os; men det sidder i alligevel og vi kan ikke bli’ det kvit. Bare jeg tar en avis og læser i, er det ligesom jeg så gengangere smyge imellem linjerne. Der må leve gengangere hele landet udover. Der må være tykt af dem som sand, synes jeg. Og så er vi så gudsjammerlig lysrædde allesammen (Ibsen, 2018, s. 72-73).

”Da jeg hørte Regine og Osvald derinde, var det som jeg så gengangere for mig”, og her gjengangere i betydninger ”spøkelser” eller evt. noen som opptrer skremmende likt andre tidligere avdøde personer. ”Men jeg tror næsten, vi er gengangere alle sammen, pastor Manders”. Det er ikke bare halvsøsknene som gjentar gamle mønstre, det gjelder oss alle. Og ”det er ikke bare det, vi har arvet fra far og mor, som går igen i os. Det er alleslags gamle afdøde meninger og alskens gammel afdød tro og sligt noget. Det er ikke levende i os; mend det sidder i alligevel og vi kan ikke bli´ det kvit”. Det er på ingen måte helt klart og entydig hva hun helt konkret legger i det siste utsagnet. Det at «gamle afdøde meninger» og «gammel avdød tro» går igjen i oss, er åpenbart billedlig ment; meninger og tro er ikke håndgripelige og organiske størrelser, de er abstrakte begreper. «Meninger» og «tro» kan i denne sammenhengen tolkes som kulturarven vår, altså den kulturen vi er født inn i og som har preget oss gjennom hele livet, og som fortsatt virker bestemmende på handlingene våre, selv om vi forsøker å frigjøre oss fra det. Når hun sier at de er «avdøde», mener hun at de ikke lever i fornuften eller bevisstheten vår, men at de likevel ligger latent i underbevisstheten, og uvegerlig preger vårt tanke- og handlingsmønster.

Her bruker hun ikke uttrykket bare som en måte å beskrive noen som spøkelsesaktig vis opptrer på samme måte som tidligere avdøde, men også som en mer generell betegnelse

Gjenganger-motivet kan tolkes både som vårt nedarvede genmateriale og som vår nedarvede kultur. De utgjør begge grunnlaget for handlingene våre. Osvald arver både farens sykdom og farens karaktertrekk. Gjengangerbegrepet gir seg også utslag i en slags resignert holdning, hvor alt det som omgir en fortoner seg som evinnelige gjentagelser.

Osvald gjentar tilbøyelighetene til faren sin, hun selv gjentar tilbøyelighetene til å døyve sønnens kvaler med alkohol og dulling, akkurat som hun gjorde med kammerherren;

Regine gjentar Fru Alvings tilbøyelighet til å skjenke Osvald.

Pastor Manders gjentar sin egen unnvikelse fra sannheten og livet.

Si noe om hvem det er som har en personlig utvikling i løpet av handlingen.

Dette er et utslag av fru Alvings misnøye og tretthet over alle disse åpenbare foreteelsene som gjennomsyrer alt ser og alt vi gjør. Som hun sier i slutten, vil hun bare få det benevnt og erkjent, at man ikke lenger skal legge skjul på det og være så «gudsjammerlig lysredde». Hun gir uttrykk for et ønske om å gi det til kjenne, og snakke om det på en utilslørt og direkte måte. Og dette gjør hun ved å ta motet til seg og fortelle alle og enhver om sannheten, og gjengi fortiden på en sannferdig måte.

**Litteraturliste**

Andersen, M. M. 1998. Ibsenhåndboken. Gjøvik: Gyldendal Norsk Forlag ASA

Hellan, Frode og Wærp, Lisbeth Pettersen. 2020. *Å lese drama*. Oslo: Universitetsforlaget

Ibsen, Henrik. 2018. *Gjengangere*. Oslo: Transit AS

*Store norske leksik*on, «Gengangere», lest 17. november 2020. https://snl.no/Gengangere.

Ugland, Ellen. 1999. *Søkelys på Gjengangere av Henrik Ibsen*. Oslo: NKS-Forlaget